DA loods petisie om Afrikaans as inheemse taal te erken - Die Kwêvoël
October 7, 2021 October 7, 2021 kwevoel
Die Demokratiese Alliansie (DA) het 'n petisie van stapel gestuur vir die regering om Afrikaans amptelik as 'n inheemse taal te erken. Die petisie is gerig op die Minister van Hoër Onderwys en Opleiding, Blade Nzimande, in reaksie op sy klassifisering van Afrikaans as "uitheems" in sy departement se Beleidsraamwerk vir Hoëronderwysinstellings.
Volgens Dr Leon Schreiber LP – DA Kiesafdelingshoof: Stellenbosch, het die DA reeds 'n klag oor Nzimande se definisie van Afrikaans as "uitheems" by die Menseregtekommissie ingedien, omdat die DA glo dat die klassifisering inbraak maak op die reg van die diverse Afrikaanssprekende gemeenskap tot moedertaalonderrig, gelykheid en waardigheid. Die definisie skep ook die indruk dat die ANC regering die sprekers van Afrikaans as "uitheems" of op die een of ander manier "vreemd" aan Suid-Afrika beskou.
Klik gerus op enigeen van die skakels hieronder by "Related" om meer oor die "Wonder" oor Afrikaans te wete te kom.